જલાલપોર પંથકમાં છેલ્લા કેટલાક વખત એક પછી એક ટૂંકાગાળામાં જ ઘરફોડ ચોરીની ઘટનાએ જલાલપોર પોલીસની ઉંઘ હરામ કરી દીધી છે. અગાઉની ચોરીની ઘટનાનું પોલીસ પગેરુ મેળવી શકી નથી ત્યાં વિજલપોરની દિવ્યેશ સ્કૂલ સામે આવેલા પુષ્ટી એપાર્ટમેન્ટના બે બંધ મકાનોને તસ્કરોએ નિશાન બનાવ્યા છે. દિનદહાડે બપોરે 1થી સાંજે 5.30 કલાક બનેલી આ ઘટનાને લઈ પોલીસ પણ ચોંકી ઉઠી છે. મળતી માહિતી મુજબ પુષ્ટી એપાર્ટમેન્ટમાં પહેલા માળે ફલેટ નં. 102માં રહેતા શિક્ષિકા મયુરીબેન નિલેશભાઈ પટેલ ઘર બંધ કરીને એક કાર્યક્રમમાં હાજરી આપવા માટે પહોંચ્યા હતા.